*Likumprojekts*

**Grozījumi Pasta likumā**

Izdarīt Pasta likumā (Latvijas Republikas Saeimas un Ministru Kabineta Ziņotājs, 2009, 14. nr.; Latvijas Vēstnesis, 2009, 190. nr.; 2012, 100. nr.; 2013, 69. nr.; 2014, 98., 113. nr.; 2015, 248. nr.; 2016, 223., 241. nr.; 2017, 242. nr.: 2018, 132. nr.) šādus grozījumus:

1. Papildināt 27.2 pantu ar 4.1 daļu šādā redakcijā:

“(41) Regulators, konstatējot, ka universālā pasta pakalpojuma sniedzējs nepilda tam noteiktās universālā pasta pakalpojuma saistības, ja ir notikušas ievērojamas atkāpes no universālā pasta pakalpojuma saistībās noteiktajām prasībām, universālā pasta pakalpojuma sniedzējs nepamatoti tās neievēro un pēc Regulatora lūguma nenovērš konstatētos pārkāpumus, sešu mēnešu laikā rīko konkursu, lai noteiktu jaunu universālā pasta pakalpojuma sniedzēju. Regulators konkursa uzvarētājam nosaka universālā pasta pakalpojuma saistības un atceļ līdzšinējam universālā pasta pakalpojuma sniedzējam noteiktās universālā pasta pakalpojuma saistības.”.

2. Aizstāt 9.panta septītajā daļā vārdus “pasta komersants atkārtoti gada laikā sodīts saskaņā ar Latvijas Administratīvo pārkāpumu kodeksa 169.3 vai 201.12 pantu par to, ka” ar vārdiem “Valsts ieņēmumu dienests atbilstoši likumā “Par akcīzes nodokli” un Muitas likumā noteiktai kompetencei atkārtoti gada laikā piemērojis administratīvo sodu pasta komersantam par to, ka tas”.

3. Papildināt likumu ar XIV nodaļu šādā redakcijā:

„**XIV nodaļa**

**Administratīvā atbildība pasta pakalpojumu sniegšanas jomā un kompetence administratīvo pārkāpumu procesā**

**56.pants. Vispārējās atļaujas noteikumu pārkāpšana** **pasta pakalpojumu sniegšanā**

Par vispārējās atļaujas noteikumos noteikto lietotāju tiesību pārkāpšanu pasta pakalpojumu sniegšanā Regulatora kompetencē esošajos jautājumos -

piemēro brīdinājumu vai naudas sodu juridiskajām personām no piecdesmit sešām līdz divi tūkstoši astoņi simti naudas soda vienībām.

**57.pants. Universālā pasta pakalpojuma sniedzējam normatīvajos aktos noteikto prasību pārkāpšana**

Par universālā pasta pakalpojuma sniedzējam normatīvajos aktos noteikto prasību pārkāpšanu, neievērojot prasības attiecībā uz tarifa piemērošanu -

piemēro brīdinājumu vai naudas sodu juridiskajām personām no piecdesmit sešām līdz divi tūkstoši astoņi simti naudas soda vienībām.

**58.pants. Kompetence administratīvo pārkāpumu procesā**

Administratīvā pārkāpuma procesu par šā likuma 56. un 57.pantā minētajiem pārkāpumiem veic Regulators.”.

Likums stājas spēkā vienlaikus ar Administratīvās atbildības likumu.

Iesniedzējs: satiksmes ministrs T.Linkaits

Vīza: valsts sekretāra p.i. Dž.Innusa